એક ન્યાયાધીશ પહેલાં હું માણસ છું અને માણસથી પણ પહેલાં એક સ્ત્રી છું. આ યુવતીના પોસ્ટમોર્ટમ રિપોર્ટ પછી ખબર પડી છે કે, કેટલી યાતના આપીને તેની હત્યા કરાઈ છે. એક મહિલા તરીકે હું એ મંદબુદ્ધિની યુવતીની ચીસો સાંભળી શકું છું. હું તેનું દર્દ સમજી શકું છું, જે આ રાક્ષસોએ તેને આપ્યું છે. આ ફેંસલો આવા ગુના કરનારા માટે બોધપાઠ સમાન છે. જો આજે હું આ ચુકાદામાં ઢીલ રાખીશ તો આ યુવતી સાથે મૃત્યુ પછીયે અન્યાય થયો ગણાશે. આ ઘટનાને જે રીતે અંજામ અપાયો છે એ માટે ફાંસીની સજા પણ ઓછી છે. આ પ્રકારની સજાથી કદાચ આપણે આવા ગુના અટકાવતા રોકી શકીશું. આપણે નિર્ભયા જેવું નામ આપીને આપણી ઓળખ છુપાવવાની જરૃર નથી.